
1. PREDMET I CILJ KONKURSA
Predmet konkursa
Predmet Konkursa je izrada urbanističko-arhitektonskog idejnog rješenja za Lokaciju 7-dio B, u zahvatu Izmjena i dopuna PUP-a Glavnog grada Podgorica. 

Ukupna površina zahvata konkursa iznosi 25.503,7 m2, i obuhvata djelove k.p. br. 2211/9, 2210/1, 2211/8 i 4312/1 KO Podgorica II.

Cilj konkursa
[bookmark: _heading=h.30j0zll][bookmark: _Hlk219467468][bookmark: _Hlk231503665]S obzirom na atraktivnost predmetne lokacije, za istu je Izmjenama i dopunama PUP-a Glavnog grada Podgorica prepoznata potreba sprovođenja konkursa za izbor urbansitičko-arhitektonskog idejnog rješenja koje postaje sastavni dio planskog dokumenta. Cilj konkursa je dobiti visoko integrisano urbanističko-arhitektonsko rješenje koje je u skladu sa riječnim ambijentom i kontekstom lokacije, a  koje će predstavljati osnov za izradu glavnog projekta. Od učesnika se očekuje da projektuju urbanističko – arhitektonska rješenja koja obezbjeđuju integrisani arhitektonski, pejzažni i javni prostorni okvir, uz poštovanje svih uslova preciziranih konkursnim zadatkom. 
Svrha konkursa je da se kroz prostornu analizu,  obezbijedi uklapanje novih objekata  sa svim svojim sadržajima u postojeći prostor,  uz detaljan prikaz svih ograničavajućih faktora  i potencijala prostora. 
Voditi računa o usklađivanju koncepta uređenja terena, pejzažnog uređenja i arhitektonskog oblikovanja sa usvojenim konkursnim rješenjem za kontaktnu zonu, kako bi se formirao integralni prostor sa kontinualnim javnim sadržajima naročito u zoni šetalista uz rijeku Moraču.
U ambijentalnom smislu  je potrebno je pažljivo analizirati vizure, topografiju, ekološke uslove i urbani kontekst. Obezbijediti dobro proporcionalno i ravnomjerno raspoređeno javno otvoreno područje. 
Prilikom definisanja spratnosti i oblikovanja objekata potrebno je voditi računa o njihovom odnosu prema već usvojenom konkursnom rješenju, kao i prema postojećim objektima veće spratnosti u kontaktnom području, sa ciljem postizanja skladnog uklapanja u širi prostorni kontekst.
Predložena rješenja bi trebala biti kontekstualno primjerena i uvažavati značaj lokacije  . Rješenja bi trebalo da budu visokog urbanističko-arhitektonskog kvaliteta, kako u vizuelnom, tako i u pogledu primijenjenih materijala. Takođe je potrebno da uređenje partera i zelenih površina budu u skladu sa ambijentom a sve to iz razloga da se kompletan potez sadržajno i oblikovno upotpuni.
2. PLANSKI OSNOV
Planski osnov za raspisivanje Konkursa sadržan je u Izmjenama i dopunama Prostorno-urbanističkog plana Glavnog grada Podgorica ("Službeni  list Crne Gore", br. 96/25), kojim su dati uslovi i smjernice u okviru Seperata, i to za Lokaciju 7 – dio B, koji je predviđen za centralne djelatnosti, a koji osim zone centralnih djelatnosti obuhvata i pojas uz rijeku Moraču koji je određen za pejzažno uređenje. 
IID PUP-a Glavnog grada Podgorica, za predmetnu lokaciju date su smjernice da se za ovaj dio planira detaljna urbanistička razrada putem javnog konkursa za izradu idejnog urbanističko-arhitektonskog rješenja koje postaje sastavni dio plana.	

3. PODACI O LOKACIJI
Lokacija koja je predmet konkursa obuhvata djelove k.p. br. 2211/9, 2210/1, 2211/8 i 4312/1 KO Podgorica II.
Lokacija koja je predmet konkursa graniči se sa jedne strane sa dijelom Lokacije, koji je definisan kao dio A, a na kojem je planirana izgradnja Muzeja savremene umjetnosti, dok se sa druge strane lokacija graniči sa Ulicom Vaka Đurovića i rijekom Moračom.


[image: ]

*U Raspisu konkursa nalazi se prilog sa usvojenim konkursnim rješenjem za Muzej savremene umjetnosti

4. SMJERNICE I PARAMETRI

Urbanisticki parametri za zonu centralnih djelatnosti definisani su IID PUP-a Glavnog grada Podgorica, i to:
· BRGP 28.425,25m² max
· indeks zauzetosti preporučeni 0.2 do 0.4 max
· Indeks izgrađenosti preporučeni 0.6 do 1.4 max- za objekte koji ne formiraju monolitnu strukturu već se segmentno razvijaju, prateći liniju i nivelaciju terena   stvarajući jedinstven arhitektonski izraz. 

· visinu objekata uskladiti sa visinom objekata u kontaktnoj zoni, u skladu sa usvojenim konkursnim rješenjem, tako da objekti centralnih djelatnosti visinom i gabaritima ne dominiraju u odnosu na kontaktnu zonu.

· Građevinska linija prema Bulevaru Vaka Đurovica mora  biti  udaljena minimum  1O m od ivice parcele. Bočne građevinske linije za prostor predviđen za centralne djelatnosti moraju biti udaljene minimum 10m. Podzemna građevinska linija može biti minimum 3m od ivice parcele.

· Najmanje 40% lokacije treba da bude uređeno kao pejzažno uređena zelena površina (uključujući odgovarajući odnos tvrdih i mekih površina na nivou terena). Potrebno je obezbijediti odgovarajuću kombinaciju autohtonih (domaćih) i alohtonih (stranih) biljnih vrsta. Treba uzeti u obzir sezonske promjene i ostvarivanje neto povećanja biodiverziteta. Podsticati raznovrsnost funkcija, strukture i stanišne vrijednosti vegetacije. 
Kroz projektovanje sadnje unaprijediti uslove staništa za autohtonu faunu. Predvidjeti zaštitni zeleni pojas u obliku drvoreda ili sličnog rješenja u području koje se graniči sa glavnom saobraćajnicom.

· Podzemna građevinska linija je udaljena minimum 3m od granice urbanističke parcele, prema saobraćajnicama, a prema rijeci u skladu sa zakonima i propisima kojima je uređeno upravljanje vodnim i priobalnim zemljištem.

· Podzemna etaža ne ulazi u BRGP ukoliko se koristi za garaziranje vozila i za tehničke prostorije.

· Najveća visina etaže za obračun visine građevine, mjerenja između gornjih kota međuetažnih konstrukcija iznosi:

· za garaže i tehničke prostorije do 3.0 m;

· za poslovne etaže do 4.5 m;

· izuzetno za osiguranje prolaza za pristup interventnih i dostavnih vozila, najveća visina prizemne etaže na mjestu prolaza iznosi 4.5 m.

· Spratne visine mogu biti veće od gore navedenih visina ukoliko to iziskuje specijalna namjena objekta ili primjena posebnih propisa, a u skladu sa prvonagrađenim konkursnim rješenjem.
Prilikom projektovanja koristiti normative za parkiranje definisane IID PUP-a Glavnog grada Podgorica za centralne djelatnosti, i to:
· Za administrativne zgrade 1 parking mjesto na 30-50m2 neto površine
· Za poslovne zgrade 1 parking mjesto na 40-60m2 korisne površine
· Za poslovne komplekse uračunati i parkiranje za zaposlene i posjetioce (zasebno planirano)
Preporuka je da se učesnici vode konceptom uređenja terena i oblikovanja objekata ovog prostora u skladu sa usvojenim konkursnim rješenjem za dio Lokacije 7, a u  cilju formiranja jedinstvene oblikovne i pejzažne zone na ovom prostoru.
Predložena rješenja moraju se zasnivati na unapređenju kvaliteta života i životne sredine u skladu sa principima održivog razvoja. Sve planirane intervencije treba da su u funkciji podizanja kvaliteta ovog prostora i afirmacije svih njegovih potencijala.
Arhitektonski koncepti moraju biti usklađeni sa položajem i značajem prostora u odnosu sa postojećim ambijentom, arhitekturom i materijalizovani u savremenim materijalama i likovnoj obradi.
Predložena projektantska i programska rešenja moraju biti i takva da afirmišu potencijale predmetnog prostora u što kvalitetnijim uslovima, omoguće višenamjensko korišćenje prostora aktiviranog, u zavisnosti od lokacije i primarnog karaktera mikroambijenta, čineći prostor privlačnim za različite grupe korisnika tokom cijele godine i u različito doba dana. Studijskom analizom cjelovitog prostora treba doći do maksimalnih strukturalnih visina u skladu sa datom namjenom objekta.
 Fokusirati se na integraciju riječnog prostora, rješavanje visinskih razlika, oblikovanje obale, pejzažno uređenje i integraciju javnih prostora.
Stvoriti pristupačan, inkluzivan i prijatan niz javnih prostora koji potvrđuju i ističu prirodne vrijednosti lokacije. To uključuje sljedeće:

· Obezbijediti jasno definisan okvir javnih prostora i pejzažnog uređenja, sa prepoznatljivim karakternim zonama i jasno definisanim programom sadržaja i pratećih sadržaja. 
· Uspostaviti jasne veze i koridore za aktivnu mobilnost, uključujući pješačke i biciklističke komunikacije. 
· Obezbijediti neto povećanje biodiverziteta. 
· Integrisati plavo-zelenu infrastrukturu, odnosno rješenja koja povezuju vodne i zelene sisteme u funkciji održivog upravljanja prostorom i prirodnim resursima. 
· Kreirati inkluzivne, otporne i prijatne javne prostore, dostupne svim korisnicima bez obzira na uzrast, sposobnosti ili potrebe.

5. PREPORUKE ZAINTERESOVANOG 
     KORISNIKA PROSTORA

Preporuka je da se radi opravdanosti investicije iskoriste maksimalni kapaciteti lokacije. 
Takođe, preporučuje se da se na predmetnoj lokaciji predvide sledeći sadržaji:
- 3 poslovna objekta po sistemu shell and core sa dominantno kancelarijskim – „office space“ prostorima na način da prizemlje i prvi sprat budu zajednički za sva tri objekta. 
- U okviru objekta planirati recepciju i ulazni hol sa pratećim sadržajima;
- u okviru zajedničke baze objekta planirati „retail“ zonu koja može obuhvatati supermarket, prodavnice, butike, ostale sadržaje za prodaju roba i usluga;
- u okviru zajedničke baze objekta planirati multifunkcionalni, djeljivi, prostor za događaje, konferencije, izlaganja i okupljanje zajednice, kapaciteta do 300 mjesta sa svim pratećim sadržajima;
-u okviru zajedničke baze objekta planirati „à la carte“ restoran/e, Caffe Bar/ove i sl. sa vanjskim terasama na dijelu uz šetalište;
-na najvišoj krovnoj etaži (Rooftop) predvidjeti prostrani intenzivni krovni vrt (Urban Rooftop / Sky Garden) sa panoramskim gastro Caffe Barom, otvorenom binom (open-air stage) i pratećom chill zonom;
-unutar kompleksa integrisati Gym & Wellness zonu (sa tuševima i svlačionicama) uz javni pristup;
-projektovati potpuno nezavisno i odvojeno servisno/teretno jezgro sa liftom za vertikalni transport hrane, pića i otpada, koje se prostorno ne ukršta sa primarnim komunikacijama poslovnih korisnika;
- većinu tehničkih prostorija planirati u podzemnim etažama; 
- iz Ulice Vaka Đurovića planirati traku za isključenje do glavnih ulaza u poslovne kule;
- parkiranje predvidjeti unutar predmetne lokacije na 3 podzemne etaže i obezbijediti više parking mjesta nego što su potrebni normativima za ovu vrstu objekata, iz razloga što ovom dijelu grada nedostaje parking prostora;
- u podzemnim etažama, pored prostora za automobile, predvidjeti stanice sa e-punjačima (EV charging), obezbijeđen namjenski parking za bicikla i trotinete;
- planirati dva ulaza u garažu- iz bočne ulice koja se nalazi izmedju dijela A i dijela B u sklopu lokacije 7, kao i sa sjeverne strane na dijelu k.p.2210/1
- izmedju objekta i ulice Vaka Đurovića planirati drvored
- na višim etažama planirati žardinjere sa zelenilom
- PUS (zaštitni pojas) planirati kao jedinstvenu cjelinu sa ostatkom šetališta uz Moraču koje je završeno do mosta Milenijum, i u planu je njegov nastavak do visećeg mosta u Zagoriču
Konkursnim rješenjem potrebno je predvidjeti faznu realizaciju na način da svaka faza realizacije predstavlja završenu prostorno-funkcionalnu cjelinu.
· Faza I : sve podzemne etaže završene u cjelosti 
· Faza II: svi nadzemni objekti završeni po modelu shell and core što podrazumijeva 100% završenu fasadu i zajedničke djelove zgrade (jezgro sa liftovima, stepeništem i toaletima), spoljašnji i unutrašnji razvod instalacija (voda, struja,klimatizacija i ventilacija) do mjesta priključenja pojedinačnih etaža i 100% završen sistem za gašenje požara;
· Faza III: šetalište i plaža uz Moraču sa pratećim sadržajima 
· Faza IV: završni radovi na enterijeru svih nadzemnih objekata.

U okviru predloga arhitektonsko-urbanističkog rješenja objekta, potrebno je jasno predstaviti karakter materijala predloženih za završnu obradu objekta/objekata. Svi materijali koji su rješenjem predloženi treba da budu primjereni namjeni.

[bookmark: _GoBack]

Fleksibilnost i prilagodljivost rješenja

- Arhitektonsko rješenje potrebno je koncipirati na način da omogući maksimalnu fleksibilnost organizacije prostora po pojedinačnim etažama, bez značajnih građevinskih intervencija u konstrukciji i zajedničkim sistemima objekta.
-Konstrukcioni raster, vertikalne komunikacije i instalaciona infrastruktura treba da budu projektovani tako da omogućavaju različite modele zakupa i organizacije prostora na svakoj etaži, uključujući mogućnost podjele etaže na više nezavisnih poslovnih jedinica.
- Svaka poslovna kula treba da bude funkcionalno i tehnički koncipirana kao nezavisna cjelina, sa mogućnošću zasebnog korišćenja, zakupa, prodaje ili faznog opremanja, pri čemu se istovremeno omogućava njihovo povezano funkcionisanje kroz zajedničku bazu objekta.
-Potrebno je omogućiti da pojedinačne etaže ili grupe etaža unutar svake kule mogu funkcionisati kao samostalne poslovne cjeline, uz mogućnost naknadne reorganizacije prostora u skladu sa potrebama budućih korisnika.
-Retail zonu u prizemlju i na prvom spratu potrebno je projektovati modularno, tako da omogućava različite scenarije korišćenja, uključujući formiranje jedne veće komercijalne jedinice ili više manjih nezavisnih lokala, bez značajnih izmjena zajedničke infrastrukture.
-Prilikom oblikovanja fasade i konstrukcije potrebno je voditi računa da eventualne buduće promjene unutrašnje organizacije prostora ne zahtijevaju izmjene osnovnog arhitektonskog izraza objekta.
-Konkursnim rješenjem treba predvidjeti dovoljan stepen projektne fleksibilnosti kako bi se tokom narednih faza razrade projekta investitoru omogućile korekcije programa, površina i funkcionalne organizacije pojedinih sadržaja bez narušavanja osnovnog urbanističko-arhitektonskog koncepta i izgleda objekta.

6. MATERIJALIZACIJA
[bookmark: _Hlk215470929]Objekat/te raditi od kvalitetnih i trajnih materijala, koji zadovoljavaju tražene norme za ovu vrstu sadržaja, sa posebnim akcentom na energetskoj efikasnosti i lakom održavanju. 

Pri izboru materijala preferirati proizvode sa dugim vijekom trajanja i minimalnim zahtjevima za održavanje tokom eksploatacije objekta. Fasadne i krovne sisteme projektovati sa posebnom pažnjom na energetsku efikasnost, otpornost na klimatske uticaje i očuvanje kvaliteta i estetskih vrijednosti objekta kroz vrijeme. Materijalizacijom obezbijediti visok nivo funkcionalnosti, trajnosti, komfora korisnika i savremenog arhitektonskog izraza.
U cilju racionalnog korišćenja energije treba iskoristiti sve mogućnosti smanjenja korišćenja energije u objektima. Pri izgradnji objekata koristiti savremene termoizolacione materijale, kako bi se smanjila potrošnja toplotne energije.
Predvidjeti mogućnost koršćenja solarne energije na dijelu neprohodnih krovnih površina za postavljanje visokoefikasnih fotonaponskih solarnih panela. Korisititi savremene sisteme solarnih bioklimatskih fasada.
Kao sisitem protiv pretjerane insolacije preporučuje se korišćenje održivih sistema (zasjena brisolejima, gradjevinskim elementima, zelenilom i sl.) kako bi se smanjila potrošnja energije za vještačku klimatizaciju.
Pri proračunu koeficijenta prolaza toplote objekata uzeti vrijednosti za 20-25% niže od maksimalnih dozvoljenih vrijednosti za ovu klimatsku zonu.
Drvoredima i gustim zasadima smanjiti uticaj vjetra i obezbjediti neophodnu zasjenu u ljetnjim mjesecima.

7. UREĐENJE TERENA
Zaštitni pojas zelenila (PUS) je u funkciji razdvajanje planiranih sadržaja i obezbjeđenja  kontinuiteta postojećeg zelenog pojasa duž rijeke Morače. 

Smjernice za projektovanje zelenih površina:

Najmanje 40% površine lokacije treba da bude uređeno kao pejzažno oblikovana zelena površina, uključujući odgovarajući odnos tvrdih (popločanih, uređenih) i mekih (zelenih, vegetacijskih) površina na nivou terena. 

·  Zelenilo saditi u manjim grupama (sadnja drveća i žbunja), kao i kroz pojedinačna stabla (soliterne primjerke) u kombinaciji sa prizemnim biljnim zasadima. 
·  Pažljivo planirati sadnju kako bi imala visok biološki, funkcionalni i estetski značaj. 
·  Uskladiti raspored zelenila sa mjerama energetske efikasnosti, posebno u pogledu njegovog uticaja na mikroklimu, zaštitu od sunca i zaštitu od vjetra. 
·  Duž saobraćajnih i pješačkih komunikacija predvidjeti drvorede, i to kao jednoredne, dvoredne ili višeredne zasade, u skladu sa prostornim i funkcionalnim zahtjevima lokacije.

Prilagoditi ulice pješacima i drugim oblicima aktivne mobilnosti, uz maksimalnu primjenu održivih sistema za odvodnjavanje atmosferskih voda (SuDS) i principa urbanističkog projektovanja osjetljivog na vode (WSUD – Water Sensitive Urban Design).

• na popločanim povšinama formirati zelene trake sa drvoredima i parternim zelenilom
• krovne vrtove formirati iznad podzemnih garaža i na ravnim krovovima objekta.
• iznad  garaža predvideti isključivo intezivne krovne vrtove kao sastavni dio blokovskog zelenila. Minimalna dubine supstrata za sadnju drveća iznosi 1,2 m. Na pozicijama gdje nije moguće postići navedenu dubinu supstrata, formirati nasipe zemlje (brezuljke) radi sadnje drveća.
• na ostalim krovnim površinama moguće je formitrati poluintezivne i ekstezivne krovne vrtove. Pozeljno je planirati krovne vrtove take da budu prohodnog tipa.
• podstiču se zelene fasade, krovovi, terase i ozelenjeni podijumi
• kod kompozicije zasada voditi racuna o spratnosti, ritmu i koloritu kao i o vizurama prema fasadama
• u kombinaciji sa zelenilom moguće je koristiti i građevinski materijal (kamen, rizla, drvo,staklo i sl.)
• preporučuje se formiranje zasjena u vidu pergola i kolonada
• formirati kvalitetne travnjake otporne na sušu i gaženje
• predvidjeti fontane, česme, skulpture i funkcionalan mobilijar savremenog dizajna.

Smjernice za uređenje zelenih površina duž rijeke Morače (PUS):
Maksimalno koristiti prirodne materijale (drvo, kamen i sl.), kao i kaskadno oblikovane zelene terase sa omogućenim pristupom rijeci.
Izbjegavati prekomjernu primjenu tvrdih inženjerskih intervencija i u najvećoj mogućoj mjeri koristiti pristupe zasnovane na prirodnim rješenjima (Nature-Based Solutions – NBS).
Gdje konfiguracija terena to dozvoljava, formirati platoe, pješačke i biciklističke staze, vidikovce, ugostiteljske sadržaje (restorane, kafiće i sl.), kao i druge prostore za boravak i rekreaciju.
Izbor biljnih vrsta uskladiti sa postojećom prirodnom vegetacijom, kako bi se očuvale prirodne vrijednosti prostora i unaprijedio biodiverzitet.

8. RJEŠAVANJE INFRASTRUKTURE

Uslovi priključenja na elektroenergetsku, vodovodnu i saobraćajnu mrežu dati na linku u Raspisu konkursa.

9. PREPORUKE I PROSPISI
Prilikom izrade konkursnog rješenja potrebno je poštovati odredbe sljedećih propisa:
· Zakon o uređenju prostora („Sl.list CG“, br. 19/25,028/25,049/25).
· Pravilnik o bližim uslovima i načinu prilagođavanja objekata za pristup i kretanje lica smanjene   pokretljivosti   i   lica   sa   invaliditetom  („Sl.list.CG“, br. 041/25).
· Pravilnik o bližem sadržaju i formi planskog dokumenta, kriterijumima namjene površina, elementima urbanističke regulacije i jedinstvenim grafičkim simbolima („Sl. list CG“, br. 24/10 i 33/14).
· Pravilnik o načinu izrade i sadržini tehničke dokumentacije ("Sl. list Crne Gore", br. 53/25)
· Pravilnik o uslovima za izradu tehničke dokumnetacije za zgrade u kojima se obavlja kancelarijsko poslovanje ("Sl. list Crne Gore", broj 89/23 )
· Pravilnik o načinu obračuna površina i zapremine objekata ("Sl. list Crne Gore", broj 60/18 )
· Priručnik za planiranje javnih prostora
· Pravilnik o vrstama, minimalno-tehničkim uslovima i kategorizaciji ugostiteljskih objekata ("Sl. list Crne Gore", broj 36/18 )
· Zakon o turizmu i ugostiteljstvu ("Sl. list Crne Gore", broj 013/18 ,004/18,013/18)

